Danmark ved sommer-OL 2016

Danmarks deltagelse i sommer-OL 2016 i Rio de Janeiro, Brasilien, begyndte med kvalifikation og efterfølgende udtagelse af atleterne. I alt 120 danske idrætsudøvere kvalificerede sig til legene, og Dansk Idrætsforbund fastlagde 10 medaljer som mål for præstationerne. 

Medaljemålet blev nået, idet de danske sportsfolk ved legene hentede 15 medaljer, 2 af guld, 6 af sølv og 7 af bronze. Det er det næsthøjeste antal medaljer i historien efter OL 1948, hvor det blev til 20 medaljer.

På forhånd var der forhåbninger om medaljer til blandt andet herrehåndboldlandsholdet, hækkeløberen Sara Slott Petersen, banecykelrytteren Lasse Norman Hansen og letvægtsfireren i roning. Disse atleter levede alle op til forventningerne, mens det var meget overraskende at svømmeren Pernille Blume vandt guld i 50 m fri, og at landevejscykelrytteren Jakob Fuglsang i linjeløbet, bryderen Mark O. Madsen samt damedoublen i badminton, Christinna Pedersen og Kamilla Rytter Juhl, vandt sølvmedaljer.

Medaljerne blev hentet i ni forskellige sportsgrene, og de syv gik til herrer, mens de øvrige otte gik til kvindelige sportsudøvere.

Medaljer

Medaljevindere 

Følgende danske sportspersoner vandt medaljer ved de olympiske sommerlege 2016:

| style="text-align:left; width:78%; vertical-align:top;"|

|style="text-align:left; width:22%; vertical-align:top;"|

Kvalifikation og udvælgelse af deltagere 

Deltagelsen afhang af danske sportsfolks præstationer i internationale kvalifikationsturneringer eller af deres placering på verdensranglister eller tilsvarende ranglister, afhængig af sportsgrenen. Ved kvalifikationsturneringer sikrede en god præstation deltagelse af en dansk atlet eller et dansk hold, hvor det ikke nødvendigvis var den eller de atleter, der sikrede deltagelsen, der kom med til legene. Da kvalifikationen kunne finde sted op imod to år inden legene, skete det med baggrund i efterfølgende præstationer, at det senere i et idrætsforbund blev besluttet, at andre end de, der sikrede kvalifikationen, var bedre og derpå officielt blev udtaget til legene. I de tilfælde, hvor en atlet med sin placering på en rangliste sikrede en kvalifikation, var denne personligt knyttet til den pågældende atlet.
Det var muligt at få kvalificeret idrætsfolk indenfor 31 forskellige sportsgrene, som for nogles vedkommende var opsplittet i flere forskelligartede discipliner, hvor som eksempel kan nævnes cykelsporten, der var underinddelt i 4 forskellige discipliner (Landevejscykling, Mountainbike, BMX og Banecykling).

I løbet af foråret 2015 fik Danmarks Idrætsforbund indgået kvalifikations- og udtagelsesaftaler med alle specialforbundene, således at de nationale krav var på plads. Generelt forholdt det sig således, at de nationale krav oftest var hårdere end de internationale krav, da filosofien var, at man primært ville udtage atleter, som havde reelle medaljechancer.

19. juli 2016 blev de fire dressurryttere udtaget, som de sidste af de i alt 120 danske deltagere. Processen med udvælgelse af deltagere var hermed slut.

Deltagere 

| width=78% align=left valign=top |
Nedenstående tabel indeholder oplysninger om det samlede antal danske deltagere fordelt på sportsgrene. Det skal bemærkes, at det officielle deltagerantal er opgjort til 120 (79 herrer og 41 damer), hvor fodboldlandsholds reservemålmand Lukas Fernandes sad på bænken i samtlige kampe og fik således ikke nogen spilleminutter, men tæller dog med i det officielledeltagerantal. Casper Pedersen i 4000 m holdforfølgelse i cykling, håndboldholdets fløjspiller Hans Lindberg og fodboldlandsholds anden-reservemålmand Thomas Hagelskjær var udtaget som reserver og var derfor med til OL, men indgik ikke i den officielle delegation og tæller således ikke med i deltagerantallet. 

Nedenfor er listet de enkelte sportsgrene ved sommer-OL i 2016, hvor det først beskrives hvordan deltagerne kvalificerede sig, derefter hvem der blev udtaget til legene og endelig hvordan de forskellige atleter klarede sig ved selve legene. Sportsgrene, hvor Danmark ikke deltog, er medtaget med en beskrivelse af hvordan kvalifikationen kunne have fundet sted.

Atletik

Kvalifikation 
Kvalifikationsperioden for 10.000 m, maraton, kapgang og mangekamp startede 1. januar 2015, mens de øvrige discipliner startede kvalifikationen pr. 1. maj 2015. 
I atletik var de nationale krav hårde end de internationale krav for de fleste af disciplinerne. Aftalen mellem Danmarks Idrætsforbund og Dansk Atletik Forbund vedrørende kvalifikation og udtagelse opsatte reglerne for hvad en atlet skulle gøre ud over at klare de nationale krav. Først og fremmest skulle atleten, når det nationale krav var opnået ved et godkendt stævne, udarbejde en OL-forberedelsesplan, som skulle godkendes af Danmarks Idrætsforbund, Dansk Atletik Forbund samt Team Danmark. Det var herefter en forudsætning for den senere udtagelse at atleten fulgte og gennemførte den godkendte OL-forberedelsesplan. 
Nedenfor er listet resultaterne for atleter, som klarede det nationale kvalifikationskrav.

Udtagelse 
Følgende er endeligt udtaget efter indstilling fra Dansk Atletik Forbund:

Resultater 

NR = National rekord, Q = Direkte kvalificeret, q = Kvalificeret som en af de bedste, der ikke er direkte kvalificeret

Badminton

Kvalifikation 
Spillerne kvalificerede sig ud fra deres placering på verdensranglisten pr. 5. maj 2016. Selv om de dermed formelt set var kvalificeret, var der kun to pladser til Danmark i hver række, hvilket gjorde, at udtagelsen ikke foregik automatisk.

Ud fra verdensranglisten 5. maj 2016 stod det fast, at Danmark var kvalificeret med to spillere i herresingle, én i damesingle samt et par i hver af doublerækkerne. Dansk Badmintonforbund udpeger deltagerne senere.

Udtagelse 
Følgende er udtaget af Dansk Idrætsforbund efter indstilling fra Badminton Danmark:

Resultater

Basketball

Boksning

Bordtennis

Kvalifikation 
Kvalifikationen i single foregik ved at være placeret blandt de første 22 på en særlig OL-verdensrangliste pr. 31. maj 2016 (gældende perioden 1. januar 2016 - 31. maj 2016) eller ved en placering blandt de første 10 ved den europæisk kvalifikationsturnering i perioden 12.-16. april 2016 i Sverige eller ved at vinde singlerækken ved European Games i Baku, Aserbajdsjan i perioden 12. - 28. juni 2015. Der kunne kun deltage to atleter pr. køn fra hver nation. 

Kvalifikationen til team turneringen foregik med udgangspunkt i den særlig OL-verdensrangliste pr. 31. maj 2016 (gældende perioden 1. januar 2016 - 31. maj 2016), som var identisk med listen for singlespillere. Kvalifikationssystemet var konstrueret på en sådan måde, at man først fandt det bedste team fra hver af de 6 kontinenter var at kigge på nationer, der allerede havde kvalificeret to atleter af samme køn i singlerækken. Disse nationer fik så en ekstra kvoteplads til teamet, bestående at tre atleter. Efterfølgende var der ni yderligere pladser i teamkonkurrencen, der tilfaldt de næste rangerede nationer, der allerede havde kvalificeret to atleter af samme køn i singlerækken. Såfremt der ikke kunne findes alle ni hold på denne måde tilfaldt de resterende pladser de nationer, der havde de højst rangerede singlespillere, der allerede var kvalificeret i singlerækken.

Allerede 16. april 2016 stod det klart at Jonathan Groth opfyldte kravet i herresingle efter en kvalifikationsturneringen i Sverige.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Dansk Bordtennis Union.

Resultater

Brydning

Kvalifikation 
I brydning var der to forskellige stilarter for mænd (fristil og græsk-romersk) og fristil for kvinder. Hver nation kunne opnå én kvoteplads i hver stilart pr. vægtklasse.

Kvalifikation kunne opnås gennem følgende kvalifikationsstævner: Placering i top seks ved VM i perioden 7. - 13. september 2015 i Las Vegas, USA, placering i top to ved den europæiske kvalifikationsturnering i perioden 15.-17. april 2016 i Zrenjanin, Serbien, placering i top tre ved den første internationale kvalifikationsturnering i perioden 22.-24. april 2016 i Ulaanbaatar, Mongoliet eller placering i top to ved den anden internationale kvalifikationsturnering i perioden 6.-8. maj 2016 i Istanbul, Tyrkiet.

Nedenfor er listet resultaterne for atleter, som klarede det internationale kvalifikationskrav for en kvoteplads.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Danmarks Brydeforbund.

Resultater 

 PP = Tekniske point

Bueskydning

Cykelsport 
Cykelsporten har fire forskellige discipliner med ved OL i 2016. Det drejede sig om Landevejscykling, Banecykling, BMX og Mountainbike.

Kvalifikation

Landevejscykling 
Kvalifikationen til landevejscykling kunne ske gennem opnåelse af en nationskvoteplads, der var baseret på verdensranglisten og den europæiske rangliste. Der var to separate kvalifikationssystemer, der gjaldt for henholdsvis linjeløb og enkeltstart både for damer og herre. Kvalifikationen til herrernes linjeløb blev afgjort med tildelingen af fem nationale kvotepladser til de fem højeste rangerede nationer på verdensranglisten for perioden 1. januar – 31. december 2015 samt fire nationale kvotepladser til de efterfølgende ti nationer. For nationer, der ikke opnåede kvotepladser gennem verdensranglisten, kunne der opnås tre nationale kvotepladser til de seks højeste rangerede nationer på europaranglisten for perioden 1. januar – 31. december 2015 samt to nationale kvotepladser til de efterfølgende ti nationer. Efter kvalifikationsperioden stod det klart, at Danmark havde kvalificeret tre ryttere til linjeløbet, hvoraf én også kunne deltage i enkeltstarten.

Kvalifikationen til kvindernes linjeløb blev afgjort med tildelingen af fire nationale kvotepladser til de fem højeste rangerede nationer på verdensranglisten for perioden 1. juni 2015 – 31. maj 2016, tre nationale kvotepladser til de efterfølgende otte nationer samt to nationale kvotepladser til de næste ni nationer. 

Kvalifikationen til herrernes enkeltstart blev afgjort med tildelingen af 1 national kvoteplads til de 15 højeste rangerede nationer på verdensranglisten for perioden 1. juni 2015 – 31. maj 2016. Herudover kunne nationer, der ikke opnåede kvotepladser gennem verdensranglisten, opnå én national kvoteplads til de seks højeste rangerede nationer på europaranglisten for perioden 1. juni 2015 – 31. maj 2016. Endelig kunne der opnås ti nationale kvotepladser ved VM i cykling i Richmond, Virginia, USA i perioden 19. – 27. september 2015. Her var det muligt for nationerne at sikre sig den anden tilladte nationale kvoteplads idet der maksimalt kunne deltage to atleter fra samme nation i enkeltstarten. 

Kvalifikationen til damernes enkeltstart blev afgjort med tildelingen af 1 national kvoteplads til de 15 højeste rangerede nationer på verdensranglisten for perioden 1. juni 2015 – 31. maj 2016. Herudover kunne der opnås ti nationale kvotepladser ved VM i cykling i Richmond, Virginia, USA i perioden 19. – 27. september 2015. Her var det muligt for nationerne at sikre sig den anden tilladte nationale kvoteplads idet der maksimalt kunne deltage to atleter fra samme nation i enkeltstarten. Specielt for enkeltstarten var at en atlet, for at deltage, også skulle stille op ved enten det individuelt linjeløb, banecykling, mountainbike eller BMX.

Banecykling 
Kvalifikationen til banecykling blev opnået baseret på en særlig nations OL-verdensrangliste pr. 28. februar 2016, hvor resultater fra udvalgte konkurrencer i perioden 15. juli 2014 til 28. februar 2016 gav point. Følgende kvalifikation gjaldt for både damer og herrerne i de forskellige discipliner. 
Holdsprint: 1 national kvoteplads, bestående af tre ryttere, til de ni højeste rangerede nationer. Sprint og Keirin: Én national kvoteplads til de ni højeste rangerede nationer. Herudover kunne nationer kvalificeret til holdsprint også bruge en af disse atleter, således at hver nation maksimalt kunne have to atleter med. Holdforfølgelsesløb: Én national kvoteplads, bestående af fire ryttere, til de ni højeste rangerede nationer. Omnium: Én national kvoteplads til de 18 højeste rangerede nationer.

Efter kvalifikationsperioden stod det klart, at Danmark havde kvalificeret seks ryttere. Kvotepladserne blev fordelt i følgende discipliner: Én plads i omnium (herre), én plads i omnium (damer), fire pladser i holdforfølgelsesløb (herre).

BMX 
I BMX måtte der maksimalt deltage tre herrer og to damer per nation og kvalifikationen skete gennem opnåelse af kvotepladser, der blev baseret på en særlig OL-verdensrangliste pr. 31. maj 2016 for perioden 31. maj 2014 til 30. maj 2016. For herrerne blev der tildelt tre nationale kvotepladser til de fire højeste rangerede nationer, to nationale kvotepladser til de næste tre nationer samt én national kvoteplads til de efterfølgende seks nationer. Herudover var der en individuel national kvoteplads til de fire bedste herre fra nationer, der ikke var kvalificeret via nationspladserne. For damerne blev der tildelt to nationale kvotepladser til de tre højeste rangerede nationer samt én national kvoteplads til de efterfølgende fire nationer. Herudover var der en individuel national kvoteplads til de tre bedste damer fra nationer, der ikke var kvalificeret via nationspladserne. Endelig kunne der opnås tre nationale kvotepladser, for både damer og herrer ved VM i perioden 25. – 29. maj 2016 i Medellin, Colombia til de bedste ryttere, der ikke havde opnået kvalifikation gennem den særlige OL-verdensrangliste. 
Ved kvalifikationsperiodens udløb havde Danmark sikret sig en kvoteplads for herrer ved Niklas Laustsen. Denne blev sikret via en 1/8 finale ved VM i 2016, hvor Niklas Laustsen var en af tre højest placerede, som ikke allerede var kvalificeret til OL. Hos damerne var der også en kvoteplads til Danmark. Denne blev sikret ved Simone Tetsche Christensen som en af de tre bedste damer fra nationer, der ikke var kvalificeret via nationspladserne.

Mountainbike (MTB) 
I mountainbike måtte der maksimalt deltage tre herrer og to damer per nation og kvalifikationen skete gennem opnåelse af kvotepladser, der blev baseret på en særlig OL-verdensrangliste pr. 25. maj 2016 for perioden 25. maj 2015 til 25. maj 2016. For herrerne blev der tildelt tre nationale kvotepladser til de fem højeste rangerede nationer, to nationale kvotepladser til de næste otte nationer samt én national kvoteplads til de efterfølgende ti nationer. For damerne blev der tildelt to nationale kvotepladser til de otte højeste rangerede nationer samt én national kvoteplads til de efterfølgende ni nationer. Da kvalifikationsperioden var færdig lå Danmark på 19. pladsen for mænd og på 11. pladsen hos kvinderne . Dette betød, at Danmark opnåede én kvoteplads både for kvinder og mænd.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra 
Danmarks Cykle Union.

Resultater 
Landevejsløb

Bane

BMX

 Mountain biking (MTB)

Fodbold

Kvalifikation 
For kvindelandsholdet gik kvalifikationen gennem deltagelse ved VM i 2015, hvor holdet ikke kvalificerede sig. Derfor kunne kvalifikation til OL ikke opnås.

For herrelandsholdet gik kvalifikationen gennem deltagelse ved U/21 Europamesterskabet i Tjekkiet 15. – 30. juni 2015. Der var her fire OL pladser at kæmpe om, og da Danmark vandt den indledende gruppe den 24. juni 2015 og kom i semifinalen, kvalificerede de sig til OL.

Udtagelse 
Træner Niels Frederiksen og Dansk Boldspil-Union indstillede den 18. juli en trup på 22 spillere til udtagelse hos DIF, der godkendte truppen. Otte af spillerne var blevet forhåndsudtaget en måneds tid forinden, mens de øvrige blev udtaget en lille måned senere. 

Afbud
Da OL-turneringen i fodbold ikke ligger i kalenderen for landskampe i de internationale fodboldorganisationer, var klubberne ikke forpligtet til at afgive spillere til turneringen. Derfor var en række profiler, som DBU gerne ville have haft med på forhånd ikke til rådighed. Ydermere fik dette problem – foruden skader – stor indflydelse på det endelige hold, som Danmark kunne stille med i Brasilien. Følgende udtagne spillere meldte fra efter at være udtaget:

 Lucas Andersen måtte på grund af klubskifte i sommeren 2016 melde afbud, da hans nye klub ikke var interesseret i at afgive ham i OL-perioden.
 Yussuf Poulsen havde oprindeligt fået lov til at deltage af sin klub, men meldte efterfølgende fra efter samråd med klubben.
 Uffe Manich Bech havde været skadet og nåede ikke at blive klar.
 Lasse Vigen Christensen fik ikke lov til at deltage af sin klub.
 Nicolai Poulsen blev skadet i den sidste superligakamp lige inden afrejse til Brasilien.
 Asger Sørensen fik ikke lov til at rejse af sin klub.

Følgende reserver er udtaget og tager med til Rio:

Resultater 
Alle tider er UTC−3 ~ CEST−5

Dermed sluttede det danske holds deltagelse inden kampene om medaljerne.

Fægtning

Golf

Kvalifikation 
Der kunne opnås kvotepladser, for både herrer og damer, gennem placering på en særlig verdensrangliste pr. 11. juli 2016, der var baseret på resultater opnået i perioden 14. juli 2014 til 11. juli 2016. Der var kvalifikation til de højeste 59 placerede, dog med den begrænsning at der kunne kun kvalificeres to atleter fra hver nation. Efter kvalifikationsperiodens udløb havde følgende danskere opnået en kvoteplads:

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Dansk Golf Union .

Resultater 

Note: For hver runde er angivet antal slag samt dagens placering ("=" betyder delt med andre)

Gymnastik

Hestesport

Kvalifikation 
Hestesporten havde 3 forskellige discipliner med ved OL i 2016. Det drejede sig om Military, Dressur og Spring. Kvalifikationen for kvotepladser til military for hold kunne ske gennem VM i 2014 i Frankrig i perioden 28. – 31. august eller gennem EM i 2015 i England i perioden 10. – 13. september. Kvalifikationen for kvotepladser til dressur for hold kunne ske gennem VM i 2014 i Frankrig i perioden 25. – 29. august eller gennem EM i 2015 i Tyskland i perioden 11. – 16. august. Kvalifikationen for kvotepladser til spring for hold kunne ske gennem VM i 2014 i Frankrig i perioden 2. – 7. september eller gennem EM i 2015 i Tyskland i perioden 17. – 23. august. Kvalifikationen for kvotepladser til individuel military, dressur og spring kunne ske gennem en særlig olympisk rangliste pr. 6. marts 2016.

Nedenfor er listet ryttere, som klarede det internationale kvalifikationskrav for en kvoteplads.

Med 4 ryttere kan Danmark også deltage i holdkonkurrencen i dressur.

Udtagelse 
Nedenfor er listet de ryttere, som blev udtaget af Danmarks Idrætsforbund’s bestyrelse på baggrund af en indstilling fra Dansk Ride Forbund .

Resultater

Hockey

Håndbold

Kvalifikation 
Herrelandsholdet havde mulighed for kvalifikation gennem VM i 2015 i perioden 16. januar – 1. februar i Qatar, hvor der blev uddelt én kvalifikationsplads. Danmark sluttede på 5.-pladsen og opnåede derved ikke kvalifikation. Den anden mulighed for kvalifikation var ved EM i 2016 i perioden 15. – 31. januar i Polen, hvor der ligeledes blev uddelt én kvalifikationsplads. Endelig var der mulighed for at tage en af de to kvalifikationspladser ved den olympisk kvalifikationsturnering i perioden 8. – 10. april 2016, hvortil Danmark via sin 5.-plads ved VM 2015 var deltager. Stævnet blev afholdt i Jyske Bank Boxen i Herning, og i kamp med ,  og  kvalificerede  sig som vinder af stævnet foran Kroatien, der ligeledes kommer med til OL.

Damelandsholdet havde mulighed for kvalifikation gennem EM i 2014 i perioden 7. – 21. december i Kroatien og Ungarn, hvor der blev uddelt én kvalifikationsplads. Danmark sluttede på 8.-pladsen og opnåede derved ikke kvalifikation. Den anden mulighed for kvalifikation var ved VM i 2015 i perioden 4. – 20. december i Danmark, hvor der ligeledes blev uddelt én kvalifikationsplads. Endelig var der mulighed for at tage en af de to kvalifikationspladser ved den olympisk kvalifikationsturnering i perioden 17. – 20. marts 2016. Ingen af de tre kvalifikationsmuligheder lykkedes for damerne, der således ikke kunne deltage i legene.

Udtagelse 
Følgende spillere blev udtaget til håndboldturneringen efter indstilling fra Dansk Håndbold og godkendelse af Danmarks Idrætsforbund.

Resultater 
(Alletider er UTC−3 ~ CEST−5)

Judo

Kano og Kajak

Kvalifikation 
Kano og kajak har fire forskellige discipliner med ved OL i 2016. Det drejede sig om Kano (sprint), Kano (slalom), Kajak (sprint) og Kajak (slalom). For alle discipliner gjaldt det at kvalifikationen var for kvotepladser. 
Første mulighed for kvalifikation for kano og kajak i sprint skete ved VM i 2015 i perioden 19. – 23. august i Milano, Italien. Her blev der uddelt otte kvotepladser i herrernes 200 meter i enerkajak, syv kvotepladser i herrernes 1000 meter i enerkajak, seks kvotepladser i herrernes 200 meter og 1000 meter i toerkajak, ti kvotepladser i herrernes 1000 meter i firekajak, syv kvotepladser i herrernes 200 meter i enerkano, seks kvotepladser i herrernes 1000 meter i enerkano samt seks kvotepladser i herrernes 1000 meter i enerkano. Der blev uddelt otte kvotepladser i damernes 200 meter i enerkajak, syv kvotepladser i damernes 500 meter i enerkajak, seks kvotepladser i damernes 500 meter i toerkajak samt ti kvotepladser i damernes 1000 meter i firekajak. Anden og sidste mulighed for kvalifikation var ved den europæiske kvalifikation i Duisburg, Tyskland i perioden 18. – 19. maj 2016. Her blev der uddelt to kvotepladser i herrernes 200 meter og 1000 meter i enerkajak, én kvoteplads i herrernes 200 meter og 1000 meter i toerkajak, to kvotepladser i herrernes 200 meter og 1000 meter i enerkano samt to kvotepladser i herrernes 1000 meter i enerkano. Der blev uddelt to kvotepladser i damernes 200 meter og 500 meter i enerkajak samt én kvotepladser i damernes 500 meter.
Danmark deltog ikke i kvalifikationen til kano og kajak i slalom.
Nedenfor er listet resultaterne for atleter, som klarede det internationale kvalifikationskrav for en kvoteplads.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Dansk Kano og Kajak Forbund.

Resultater

Moderne femkamp

Roning

Kvalifikation 
Kvalifikationen for kvotepladser kunne ske gennem VM i 2015 i Aiguebelette, Frankrig i perioden 30. august – 6. september eller gennem en europæisk og universal finale regatta i Luzern, Schweiz i perioden 22. – 25. maj 2016.
Nedenfor er listet resultaterne for atleter, som klarede det internationale kvalifikationskrav for en kvoteplads.

Kvalifikationen af letvægtsdobbeltsculleren for herrer blev først en realitet efter at Belgien valgte at sende deres herrer singlesculler til OL. Belgien var kvalificeret i én disciplin for meget i forhold til deres kvote og så gik den ekstra plads til Danmark.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Dansk Forening for Rosport.

Resultater

Rugby

Sejlsport

Kvalifikation 
Kvalifikationen skete ved at opnå kvotepladser for alle bådtyper og kunne finde sted ved VM i 2014 i perioden 8. – 21. september i Santander, Spanien, ved VM i 2015 for de separate bådklasser eller ved det regionale europæiske kvalifikationsstævne. 
Allerede ved VM i 2014 opnåede Danmark kvotepladser for 7 bådtyper. Den 8. kvoteplads kom ved sejlbræt RS:X-klassens VM i 2015 i Oman. Nedenfor er listet Bådtyper, herrer eller damer, navn(e) på udøveren der kvalificerede båden samt dato for kvalifikationen.

Udtagelse 
Nedenfor er listet atleter, som blev udtaget af Danmarks Idrætsforbunds bestyrelse på baggrund af en indstilling fra Dansk Sejlunion.

Resultater 

M = Medalje sejlads; E = Elimineret – kom ikke videre til medalje sejladsen
DSQ = Diskvalificeret (protest); DNF = Udgået; UFD = Diskvalificeret (tyvstart)

Skydning

Kvalifikation 
Kvalifikationen for kvotepladser kunne ske gennem VM i 2014 i perioden 6. – 20. september i Granada, Spanien, gennem VM i flugtskydning i perioden 9. – 18. september 2015 i Lonato, Italien, gennem World Cup stævnerne i 2015, gennem European Games i Baku, Aserbajdsjan i perioden 12. – 28. juni 2015, gennem EM i 2015 i Maribor, Slovenien i perioden 19. juli – 2. august eller gennem EM i 2016 i Györ, Ungarn i perioden 22. – 28. februar. 
Allerede ved VM i 2014 fik Danmark sin første kvoteplads, som det ses af skemaet herunder, hvor der er listet disciplin, herrer eller damer, navn på udøveren der sikrede kvotepladsen, dato for kvalifikationen, kvalifikationsresultatet samt det internationale kvalifikationskrav.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Dansk Skytte Union.

Resultater

Svømning

Kvalifikation 
Svømning havde to forskellige discipliner med ved OL i 2016. Det drejede sig om svømning i bassin og svømning i åben vand. For svømning i bassin kunne personlig kvalifikation opnås ved at klare det nationale opstillede krav ved et af følgende tre stævner: VM i 2015 i Kazan, Rusland i perioden 2. – 9. august 2015 (finaleplads), Danish Open i København i perioden 13. – 17. april 2016 eller EM i 2016 i London, England i perioden 16. – 22. maj 2016. Herudover kunne nationerne kvalificere stafethold ved VM i 2015 i Kazan, hvis de blev placeret som et af de 12 bedste hold. Herudover ville det internationale svømmeforbund udstede fire ekstra stafetholdpladser pr. 1. juni 2016, baseret på de hurtigste tider i kvalifikationsperioden.  For svømning i åben vand kunne personlig kvalifikation opnås ved VM i 2015 i Kazan, Rusland i perioden 27. – 28. juli eller ved et særligt OL kvalifikationsstævne i 2016. Danmark kvalificerede sig ikke il deltagelse i svømning i åben vand.
  
Nedenfor er listet resultaterne for atleter, som klarede det nationale kvalifikationskrav for individuel svømning i bassin.

Nedenfor er listet resultaterne for stafethold, som klarede det nationale kvalifikationskrav for svømning i bassin og derved opnået en kvoteplads til Danmark.

Udtagelse 
Nedenfor er listet atleter, som blev udtaget af Danmarks Idrætsforbunds bestyrelse på baggrund af en indstilling fra Dansk Svømmeunion.

Resultater 

NR = National rekord; ER = Europæisk rekord.

Synkronsvømning

Taekwondo

Tennis

Kvalifikation 
Der kunne opnås kvalifikation gennem placering på verdensranglisten pr. 6. juni 2015. Ved kvalifikationens afslutning var Caroline Wozniacki den eneste dansker, som havde en placering på verdensranglisten, der kunne udløse en billet til OL. Men derudover var der endnu et krav for deltagelsen og det var, at kvalificerede spillere også skulle have repræsenteret deres nation to gange i landsholdssammenhæng. Caroline Wozniacki var blevet skadet i foråret 2016 og havde i den forbindelse mistet den sidste chance for deltagelse på landsholdet. Dansk Tennis Forbund søgte derfor om dispensation for deltagelsen for Caroline Wozniacki.30. juni 2016 var der møde i det internationale tennisforbund ITF, hvor dispensationssagen blev behandlet. Resultatet blev, at Caroline Wozniacki fik tildelt dispensation og således kunne se frem til en endelig udtagelse til OL og til det ærefulde hverv som fanebærer for den danske delegation ved åbningsceremonien.

Udtagelse 
Med dispensationen fra ITF, hvor ansøgningen var fremsendt med Dansk Idrætsforbunds godkendelse, var afgørelsen samtidig automatisk en udtagelse til Caroline Wozniacki.

Resultater

Triatlon

Kvalifikation 
Der kunne opnås kvalifikation gennem placering på en særlig olympisk kvalifikationsrangliste pr. 15. maj 2016. Efter det sidste kvalifikationsstævne i Yokohama i Japan var det afgjort, at Danmark fik én deltager med til OL, idet Andreas Schilling sikrede Danmark en deltager i herrernes disciplin.

Udtagelse 
Andreas Schilling fik den plads, som han selv havde sikret, idet DIF godtog indstillingen fra Dansk Triatlon Forbund.

Resultater 

 1. skifte: Svømme-cykle.
 2. skifte: Cykle-løbe.

Udspring

Vandpolo

Volleyball

Vægtløftning

Referencer

Eksterne henvisninger 
Danmarks Idræts Forening s officielle OL 2016 webside.

Lande ved sommer-OL 2016
2016